24 BIMANEESCHE TEXTEN. 



Mpama pande hadju. 



Wara-wara ruwa-n sa-buwa pande hadju, sa-nai-nai lao ngaha-na gadji, raka-na 

 sa-nai duwa mbuwa rupiya, nde pala na-karinga-ku wei-n sa-buwa rupiya. Nggara 

 na-pöku sara ai mambia di uma-n, na-mbeï-du wei-na masa ra-gadji-n ede sa-buwa 

 rupiya, masabuwa rupiya ede na wii-ku di ade póo ra-tero-na di kompe ntjai. Ede 

 mpa mandai rawi-na ba rahi-na ede sa-ntoi-ntoi-n, sa-buwa rupiya na-mbeï-ku wei-n, 

 masabuwa rupiya na-wii-ku di ade pöo. Sangge-sangge sara sodi ba wei-n au di 

 ade pöo ede, nljambe kai ba rahi-n isi köroma mpa di ade pöo ede. Nde pala wara 

 sa-buwa wakalu, rahi-na ede na-waü-ra lao karawi hadju, ana-na ba pande ede lima 

 doü-n, wei-n na-wunga nggana toi-n, na iwa-ku ana toi-n ede. Pala wara dja doü 

 malanda-landa wuwa hadju, ede-ra ou kai ba ana döho-n ede. Waü-ra mai doü 

 malanda ede di uma-na, na-raho-ra piti labo ina-n. Nggahi kai ina-na : e ana e, wati 

 romo wara piti, wara isi köroma di ade pöo di kompe ntjai ede, tabai-bai Ija-pu 

 raho-pu tjempe labo wuwa hadju ra-landa ba wai ede. Ede-ra lao kai ana-n ede 

 manggahi labo wai: ta-tjempe mpudu wuwa hadju-mu ake labo isi köroma, wara kada 

 ndai ngguda-mu. Ntjambe kai ba wai ede: indo ndadi au-ku isi köroma, nde pala 

 nahu kasi ade-ku labo nggömi döho mawaü-ra nangi ake, taho mpa-ni, ta-ljempe-ku-ni, 

 bakai itji isi köroma ede? Nde nggahi kai ba ina-na ana doü döho ede: wara 

 ra-tero di ade póo ede, weha toi-pu ba ndai-mu, wai-e, lamada ake wati lowa-ku 

 luu ba supu iwa-ku ana-ku ake. Ede mpara lao kai wai maweha pöo ede. Ntika 

 na-èda-ku mpa masa di ade pöo ede, na-neè-ra bini pöo ede ba arupiya, ede-ra 

 weha saraa kai ba wai ede labo pöo-pöo-n, ndadi sa-mena-na wuwa hadju sa-doku 

 ede na-mbeï saraa-du ana doü döho ede. Ede mpara wai ede dula-na, na-lampa labo 

 rai-rai, lao di uma-n. Ntika, na-raka mpa ai mambia, na-dula-ra rahi-n aka-nde, na- 

 neè-ra wii sai masa sa-buwa rupiya ede di ade pöo; indo kapo pöo ede wati-du wara 

 èda-n, Ede-ra sodi kai-na wei-na: bakai-ku pöo akedeï ake? Ntjambe kai ba wei-n: 

 ku-waü-du tjempe kai wuwa hadju ba lamada aka-nde, mai ka-ra ndede-n ana döho-m 

 na-nangi, neè weli wuwa hadju, nde pala lamada wati wara piti-k, ndadi ku-tjempe 

 kai-ku isi köroma di ade pöo ede. Ntika na-ringa-mpara ba rahi-na ede nggahi mandede 

 pahu, ede-ra kapöro kai-na labo wei-na ede, saraka ia ro kamai-na ro na-neè-ku lambo 

 wei-na ede. Ntjambe kai ba wei-n: ba bau neè kapöro kai-mu nahu? Nggahi kai ba 

 rahi-n ede : mbuda isi mada-mu nggomi, neè da èda kai-mu katantu au-au-du mawara 

 di ade pöo ede, ampo-sa masa arupiya ntjau ra-wii ba nahu, na-neè-ra bini pöo ede 

 ba arupiya. Nggahi kai wei-n: nahu wati lowa-ku tuu ba supu iwa-ku ana toi-k; 

 makaduwa ori kai-na nggahi ba nggömi, sangge-sangge sara sodi ba nahu: isi köroma 

 mpa di ade pöo ede. Ndadi wati-du lowa-na nggahi ro kira-kira ba rahi-na ede, 

 mai ka-ra ndede-n kananu-na: ntjara waü nahu. Ede mpara lao londo-n rahi-na ede, 

 lao lampa kai-na sa-niki-niki kampo ro sa-niki-niki ntjai, kombi-kombi wara èda angi-na 

 labo wai raa-mawaa weya pöo-na aka-n ede, nde pala wati-du èda labo-na angi; ede 

 mpara kananu kai ade-na pande hadju ede; taho mpara, nahu ake, kandadi-ku weki-ku 

 doü woro. Ede-ra lao ntjonggo kai-na malanta doü, ndai tembe-na, sarowa-na sambölo-na 



